Djevojka s bisernom naušnicom (slika)
<s>Djevojka s bisernom naušnicom (nizozemski: Het Meisje met de Parel) portret je koji je naslikao nizozemski slikar Johannes Vermeer 1665. godine.</s><s>Portret ga je proslavio i vjerojatno je uz "Mljekaricu" njegovo najpoznatije djelo.</s><s>Sliku još zovu i "Mona Lisa sjevera" ili "nizozemska Mona Lisa".</s><s>Portret se čuva u muzeju Mauritshuis u Haagu.</s>

<s>O portretu</s>

<s>Vrlo malo je poznato o Vermeeru i njegovim djelima.</s><s>Ova slika je potpisana, međutim, točan datum nastanka ipak je nepoznat.</s><s>Nakon restauracije 1994. godine shema boja i tajanstvenost ženina pogleda uvelike se poboljšala.</s>

<s>Kako su se Vermeerovi radovi poslije njegove smrti jeftino prodavali osobama u inozemstvu, godine 1881. kupio ju je AA des Tombe.</s><s>Portret je tada bio u vrlo lošem stanju pa ga je des Tombe poklonio Mauritshuis muzeju 1902. godine.</s>

<s>Roman, film i predstava o portretu</s>

<s>Godine 1999. američka spisateljica Tracy Chevalier napisala je roman "Djevojka s bisernom naušnicom".</s><s>Roman je 2003. pretočen u istoimeni film, sa Scarlett Johansson u glavnoj ulozi, da bi se 2008. pojavila i kazališna predstava.</s>

<s>Roman i adaptacije imaju sličnu radnju, u kojoj opisuju okolnosti nastajanja slike.</s>

<s>Izvori</s>

<s>Vanjske veze</s>

<s>Djevojka s bisernom naušnicom - detaljna studija slike 
 Djevojka s bisernom naušnicom na stranici muzeja Mauritshuis</s>

<s>Slike baroka
Slike 1665.</s><s>Authority control 2</s>

